
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 496 

14 Απριλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποδοχών δύο (2) Ειδικών Επιστημόνων 
του Οργανισμού Διαχείρισης Δημοσίου Χρέους 

(Ο.Δ.Δ.Η.Χ.). 1 

Έγκριση υπερωριακής εργασίας δημοσιογράφων του 
Γραφείου Τύπου και Δημοσίων Σχέσεων του 
Υπουργείου Οικονομίας και Οικονομικών, με σχέση 
εργασίας Ιδιωτικού Δικαίου ορισμένου χρόνου, για 

το έτος 2005. 2 

Τροποποίηση της υπ’ αριθμ. 13697/22.10.2003 από¬ 
φασης σύστασης επιτροπής αξιολόγησης προτά¬ 
σεων του έργου «Γραφεία Διαμεσολάβησης σε ΑΕΙ, 

ΤΕΙ και Ερευνητικά Κέντρα» στο πλαίσιο του Επι¬ 
χειρησιακού Προγράμματος «Ανταγωνιστικότητα» 


(ΕΠΑΝ)του Γ'ΚΠΣ, (Φ.Ε.Κ. 1601/Β/30.10.2003).... 3 

Αύξηση ύψους επιχορήγησης στον ΚΑΕ 2214, Φ. 29/ 

110. 4 

Έγκριση επιχειρήσεων μεταποίησης βιομηχανικής το¬ 
μάτας περιόδου 2005/2006. Τροποποίηση της υπ’ 
αριθμ. 241352/10.2.2005 απόφασης Υπ. Αγροτικής 
Ανάπτυξης και Τροφίμων. 5 


Τροποποίηση της υπ’ αριθμ. 242520/11.1.2005 απόφα¬ 
σης «Καθορισμός διαδικασίας ελέγχων των ενστά¬ 
σεων για τον προσδιορισμό των αποδεκτών προς 
ενίσχυση ποσοτήτων ελαιολάδου και επιτραπέζιων 
ελιών, ελαιοκομικής περιόδου 2003/2004» (Β' 45).. 6 

Τροποποίηση-συ μπλήρωση της απόφασης περί προϋ¬ 
ποθέσεων, διαδικασίας, δικαιολογητικών και τρό¬ 
που πληρωμής των οικονομικών ενισχύσεων που 
χορηγούνται στις προαναγνωρισμένες ομάδες πα¬ 
ραγωγών με βάση το άρθρο 14 του Καν. (ΕΚ) 
2200/1996 του Συμβουλίου και του Καν. (ΕΚ) 1943/ 
2003 της Επιτροπής όπως τροποποιήθηκε από τον 


Καν. (ΕΚ) 2113/2004 της Επιτροπής. 7 

Συγκρότηση Οργανωτικής Επιτροπής (Ν.Π.Ι.Δ.) για 
την XVII Ευρωπαϊκή Συνδιάσκεψη Αθλητισμού, που 
θα διεξαχθεί στην Αθήνα από 24-27 Σεπτεμβρίου 

2005. 8 

Διάλυση Οργανωτικής Επιτροπής (Ν.Π.Ι.Δ.) σύμφωνα 
με το Ν. 2725/1999, άρθρο 53 § 2, Παγκόσμιου 
Πρωταθλήματος Τεχνικής Κολύμβησης 2002. 9 


ΑΠΟΦΑΣΕΙ Σ 

Αριθ. 2/7613/0022 (1) 

Καθορισμός αποδοχών δύο (2) Ειδικών Επιστημόνων του 
Οργανισμού Διαχείρισης Δημοσίου Χρέους (Ο.Δ.Δ.Η.Χ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθρου 6 και της παρ. 3 α, β,γ του άρ¬ 
θρου 8 του Ν. 2628/1998 «Σύσταση νομικού προσώπου 
δημοσίου δικαίου με την επωνυμία «Οργανισμός Διαχεί¬ 
ρισης Δημοσίου Χρέους (Ο.Δ.ΔΗ.Χ) και άλλες διατάξεις» 
(ΦΕΚ 151 Α), όπως τροποποιήθηκε με την υπ’ αριθμ. 
2/48532/0094/16.9.2002 (ΦΕΚ 1224Β') απόφαση του 
Υπουργού Οικονομίας και Οικονομικών. 

β) Του άρθρου 4 του Ν. 2527/1997 «τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (ΦΕΚ 206 Α'). 

γ) Του Π.Δ/τος 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57 Α'). 

2. Τις υπ’ αριθμ. 27/2003 Π.Υ.Σ. (ΦΕΚ 279 Α') με την 
οποία παρατάθηκε η ισχύς της υπ’ αριθμ. 55/1998 Π.Υ.Σ. 
«αναστολή διορισμών και προσλήψεων στο Δημόσιο Το¬ 
μέα» (ΦΕΚ 252/Α'). 

3. Την υπ’ αριθμ. 2/26591/0094/11.5.2001 απόφαση 
πρόσληψης δύο (2) ειδικών Επιστημόνων με σύμβαση 
εργασίας ιδιωτικού δικαίου ορισμένου χρόνου στον 
Ο.Δ.ΔΗ.Χ. (ΦΕΚ 104Α και 127Α) 

4. Το απόσπασμα Πρακτικού της υπ’ αριθμ. 99/23.11.2004 
συνεδρίασης του Διοικητικού Συμβουλίου του Ο.Δ.ΔΗ.Χ. 

5. Την υπ’ αριθμ. 2/66078/0094/4.2.2005 απόφαση του 
Υπουργού Οικονομίας και Οικονομικών «Ανανέωση της 
σύμβασης εργασίας ιδιωτικού δικαίου ορισμένου χρόνου 
δύο (2) ειδικών επιστημόνων του Ο.Δ.ΔΗ.Χ.». 

6. Την υπ’ αριθμ. 14650/ΔΙΟΕ 85/17.3.2004 (ΦΕΚ 519/Β') 
απόφαση ανάθεσης αρμοδιοτήτων Υπουργού Οικονομι¬ 
κών στους Υφυπουργούς Οικονομικών. 

7. Το γεγονός ότι από τις διατάξεις της παρούσης προ- 
καλείται δαπάνη σε βάρος του προϋπολογισμού του 
Ο.Δ.ΔΗ.Χ. για το οικ. Έτος 2005 ποσού 88.000 ευρώ περί¬ 
που, η οποία θα αντιμετωπιστεί από την πίστωση που έχει 

εγγράφει στους ΚΑΕ 0212 και 0551 για δε το οικ. Έτος 
2006 η δαπάνη ανέρχεται στο ποσό των 14.550 ευρώ πε¬ 
ρίπου ν και θα καλυφθεί με το σχηματισμό αντίστοιχης 
πρόβλεψης, αποφασίζουμε: 

1. Καθορίζουμε τις μηνιαίες αποδοχές των δύο (2) ειδι¬ 
κών επιστημόνων με σχέση εργασίας ιδιωτικού δικαίου 
ορισμένου χρόνου του Ο.Δ.ΔΗ.Χ. των οποίων οι συμβά¬ 
σεις παρατάθηκαν με την υπ’ αριθμ. 2/66078/0094/4.2. 
2005 απόφαση του Υπουργού Οικονομίας και Οικονομι¬ 
κών για ένα (1) χρόνο από 1.2.2005 ως εξής: Γιατον Ιωάν¬ 
νη Χρηστάκη στο ποσό των 3.900 € και για τον Νικόλαο 
Πανδή στο ποσό των 3.275 €. 

2. Στους ανωτέρω χορηγούνται επίσης τα επιδόματα 
εορτών και άδειας σύμφωνα με τις κείμενες διατάξεις. 

Επίσης, το ποσό αυτό, μετά τη συμπλήρωση του πρώ¬ 
του έτους, προσαυξάνεται με την εισοδηματική πολιτική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 2/12178/0022 (2) 

Έγκριση υπερωριακής εργασίας δημοσιογράφων του 
Γραφείου Τύπου και Δημοσίων Σχέσεων του Υπουρ¬ 
γείου Οικονομίας και Οικονομικών, με σχέση εργασίας 
Ιδιωτικού Δικαίου ορισμένου χρόνου, για το έτος 2005. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου ... και άλλες συναφείς διατάξεις» (ΦΕΚ 297/Α7 
2003). 

2. Τις διατάξεις του άρθρου 40του Ν. 849/1978. 

3. Τις διατάξεις του Π.Δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
τοΝ.Δ. 264/1973. 

4. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου των Ο.Τ.Α. και των λοιπών Ν.Π.Δ.Δ.». 

5. Την υπ’ αριθμ. οικ. 7093/0022/5.2.2004 κοινή υπουρ¬ 
γική απόφαση «επέκταση των διατάξεων του Ν. 3205/ 
2003 στο προσωπικό με σχέση εργασίας ιδιωτικού δικαί¬ 
ου που απασχολείται στο Δημόσιο, Ν.Π.Δ.Δ. και Ο.Τ.Α.». 

6. Την υπ’ αριθμ. 2 /40508 /0004/23.7.2004 απόφαση με¬ 
ταβίβασης αρμοδιοτήτων και εξουσίας να υπογράφουν 
«Με εντολή Υφυπουργού» στον Γ ενικό Γ ραμματέα Δημο¬ 
σιονομικής Πολιτικής κ.λπ. 

7. Την υπ’ αριθμ. 902/7.2.2005 «άδεια υπερωριακής ερ¬ 
γασίας», της Δ/νσης Κοινωνικής Επιθεώρησης Αθηνών, 
του Σώματος Επιθεώρησης Εργασίας, του Υπουργείου 
Απασχόλησης και Κοινωνικής Προστασίας. 

8. Την υπ’ αριθμ. 1999/14.2.2005 απόφαση της Νομαρ¬ 
χίας Αθηνών, της Νομαρχιακής Αυτοδιοίκησης Αθηνών 
Πειραιώς «περί έγκρισης Κυριακής Εργασίας». 

9. Το γεγονός ότι από τις διατάξεις της παρούσας προ- 
καλείται δαπάνη ύψους εννέα χιλιάδων οκτακόσιων 
(9.800,00) ευρώ, που θα βαρύνει τον Προϋπολογισμό 
Εξόδων του Υπουργείου Οικονομίας και Οικονομικών, 


με ειδικό Φορέα 23-110 και Κ.Α.Ε. 0511: 1.650,00 ΕΥΡΩ 
και Κ.Α.Ε.: 0512: 8.150,00 ΕΥΡΩ, οικονομικού έτους 
2005. 

10. Τις υπάρχουσες υπηρεσιακές ανάγκες, αποφασί¬ 
ζουμε: 

1. Εγκρίνουμε υπερωριακή εργασία, για δύο (2) δημο¬ 
σιογράφους στο Γραφείο Τύπου και Δημοσίων Σχέσεων 
του Υπουργείου Οικονομίας και Οικονομικών, με σχέση 
εργασίας Ιδιωτικού Δικαίου ορισμένου χρόνου, για το 
χρονικό διάστημα από 10.2.2005 μέχρι και 31.12.2005 

Α' - απογευματινή και νυχτερινή υπερωριακή εργασία 
μέχρι εκατόν είκοσι (120) ώρες συνολικά για καθέναν και 

Β' εργασία κατά τις Κυριακές και εξαιρέσιμες ημέρες, 
πέραν του κανονικού ωραρίου εργασίας, μέχρι τρεις (3) 
ώρες για κάθε μία εξ αυτών και για κάθε έναν, για το ως 
άνω χρονικό διάστημα. 

2. Κατανομή των ωρών κατά μήνα, θα γίνεται με από¬ 
φαση του Δ/ντη του Πολιτικού Γ ραφείου του Υπουργού 
Οικονομίας και Οικονομικών, και σύμφωνα με τις εκά- 
στοτε υπηρεσιακές ανάγκες. 

3. Η παρούσα απόφαση έχει αναδρομική ισχύ ενός μη¬ 
νάς από τη δημοσίευση στην Εφημερίδα της Κυβερνή¬ 
σεως. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Μαρτίου 2005 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθμ. 3649 ΕΦΑ 837 (3) 

Τροποποίηση της υπ’ αριθμ. 13697/22.10.2003 απόφα¬ 
σης σύστασης επιτροπής αξιολόγησης προτάσεων 
του έργου «Γραφεία Διαμεσολάβησης σε ΑΕΙ, ΤΕΙ και 
Ερευνητικά Κέντρα» στο πλαίσιο του Επιχειρησιακού 
Προγράμματος «Ανταγωνιστικότητα» (ΕΠΑΝ) του Γ 
ΚΠΣ (ΦΕΚ1601/Β/30.10.2003). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του άρθρου 24 του Ν. 1558/1985 «Κυβέρνηση και 
Κυβερνητικά Όργανα». 

β) Του Π.Δ. 27/29.1.1996 (ΦΕΚ 19/Α/1996) «Συγχώνευ¬ 
ση των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης». 

γ) Του Π.Δ. 122/2004 (ΦΕΚ 85/17.3.2004) «Ανασύσταση 
του Υπουργείου Τουρισμού». 

δ) Του Ν. 125619/1982 «Για την πολυθεσία, την πολυ- 
απασχόληση και την καθιέρωση ανωτάτου ορίου απο¬ 
λαβών από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως τροποποιήθηκε με το άρθρο 33 του 
Ν. 1326/1983 και αντικαταστάθηκε με το άρθρο 4 του 
Ν. 2303/1995. 

ε) Του Ν. 1514/1985 «Ανάπτυξη της Επιστημονικής και 
Τεχνολογικής Έρευνας» και τις τροποποιήσεις του. 

στ) Του Ν. 1733/1987 «περί μεταφοράς τεχνολογίας, 
εφευρέσεις, τεχνολογική καινοτομία και σύσταση Επι¬ 
τροπής Ατομικής Ενέργειας». 

ζ) Το άρθρο 7 παρ. 1 του Ν. 1943/1991 «Εκσυγχρονι¬ 
σμός της οργάνωσης και λειτουργίας της δημόσιας διοί¬ 
κησης, αναβάθμιση του προσωπικού της και άλλες συνα¬ 
φείς διατάξεις». 

η) Του Ν. 2843/2000 περί «Εκσυγχρονισμού και Χρημα¬ 
τιστηριακών συναλλαγών, εισαγωγή εταιρειών επενδύσε¬ 
ων στη ποντοπόρα ναυτιλία, στο Χρηματιστήριο Αξιών 
Αθηνών και άλλες διατάξεις», άρθρο 34. 

θ) Του Ν. 2860/2000 (ΦΕΚ251/Α714.11.2000) «Διαχείρι¬ 
ση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

ι) Του Ν. 2919/2001 για σύνδεση της έρευνας και τεχνο¬ 
λογίας με την παραγωγή και άλλες διατάξεις (ΦΕΚ 
128/Α725.6.2001). 

ια) Του Π.Δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων» 
καθώς και της υπ’ αριθμ. 60630/Ε' ΥΣ 5671/16.9.2003 
εγκύκλιο του Υπουργείου Οικονομίας και Οικονομικών 
«εξειδίκευση της εφαρμογής του Π.Δ. 4/2002 «εκτέλεση 
ενεργειών τεχνικής βοήθειας - στήριξης και διαχείριση 
των αντίστοιχων πόρων». 

ιβ) Του άρθρου 17του Ν. 3205/2003 (ΦΕΚ297/Α723.12. 
2003) (Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ. καιΟ.Τ.Α. μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις» καθώς και την ερμηνευτι¬ 
κή εγκύκλιο αυτού. 

2. Την υπ’ αριθμ. 5005/7.5.2004 απόφαση του Υπουρ¬ 
γού Ανάπτυξης (ΦΕΚ 681/Β711.5.2004) για την «Μεταβί¬ 
βαση στο Γενικό Γραμματέα Ε&Τ, στους Προϊσταμένους 
Διευθύνσεων και λοιπούς Προϊσταμένους υπηρεσιακών 
μονάδων της ΓΓΕΤ του Υπουργείου Ανάπτυξης, του δι¬ 
καιώματος να υπογράφουν «με εντολή Υπουργού». 

3. Την υπ’ αριθμ. Ο (2001) 550/14.3.2001 απόφαση της 
Επιτροπής της Ευρωπαϊκής Ένωσης, με κωδικό 2000/ 
ΟΡ/16/1 /ΡΟ/016 για την έγκριση του Επιχειρησιακού 
Προγράμματος «Ανταγωνιστικότητα» (ΕΠΑΝ). 

4. Την υπ’ αριθμ. Ε (2004) 5484/21.12.2004 απόφαση 
της Επιτροπής των Ευρωπαϊκών Κοινοτήτων, με την 
οποία εγκρίνεται η αναθεώρηση του ΕΠΑΝ. 

5. Την απόφαση της Επιτροπής Παρακολούθησης του 
ΕΠΑΝ, της 11.5.2001, για την έγκριση του Συμπληρώμα¬ 
τος Προγραμματισμού και των Κριτηρίων Ενταξης των 
Πράξεων ανά Μέτρο. 

6. Το συμπλήρωμα προγραμματισμού, όπως ισχύει και 
ειδικά το τμήμα που αναφέρεται στο Μέτρο 4.2. 

7. Την υπ’ αριθμ. 984/Β1/4.2.3/2664/10.2.2003της ΕΥΔ/ 
ΕΠΑΝ Απόφαση ένταξης της πράξης «Γραφεία Διαμεσο- 
λάβησης στα ΑΕΙ, ΤΕΙ και Ερευνητικά Κέντρα» στο ΕΠΑΝ, 
όπως αυτή τροποποιήθηκε με την υπ’ αριθμ. 8850/Β1/ 
4.2.3/3403/8.10.2004 όμοια Απόφαση. 

8. Την ένταξη του έργου «Γραφεία Διαμεσολάβησης 
στα ΑΕΙ, ΤΕΙ και Ερευνητικά Κέντρα», στο ΠΔΕ, στην υπ’ 
αριθμ. ΣΑΕ013/3 Συλλογική απόφαση Έργων, με κωδικό 
έργου 2003 ΣΕ 0133 0000. 

9. Την υπ’ αριθμ. 3865/ΕΦΑ724/28.3.2003 απόφαση 
εκτέλεσης της πράξης «Γραφεία Διαμεσολάβησης στα 
ΑΕΙ, ΤΕΙ και Ερευνητικά Κέντρα». 

10. Την υπ’ αριθμ. 3405/22.7.2002 απόφαση του Υπουρ¬ 
γού Ανάπτυξης «Μεταβίβαση αρμοδιότητας ανάθεσης 
ενεργειών Τεχνικής Βοήθειας στην Γενική Γραμματεία 
Έρευνας και Τεχνολογίας» (ΦΕΚ 760/Β712.6.2003). 


11. Την υπ’ αριθμ. 9713/21.7.2003 απόφαση του Γ ενικού 
Γ ραμματέα Έρευνας και Τεχνολογίας με θέμα «Εκτέλεση 
έργου με τίτλο «Ενέργειες της ΓΓΕΤ για την υποστήριξη 
της υλοποίησης του ΕΠΑΝ», όπως τροποποιήθηκε με 
τις 14640/7.11.2003, 8830/16.7.2004 και 9597/3.8.2004 
όμοιες αποφάσεις. 

12. Την υπ’ αριθμ. 9761/12.7.2003 απόφαση σχετικά με 
τον ορισμό Υπόλογου Διαχειριστή για το έργο Δημοσίων 
Επενδύσεων με κωδικό 2003 ΣΕ01330010 της ΣΑΕ 013/3. 

13. Την υπ’ αριθμ. ΣΑΕ013, Κ.Α. 2003 ΣΕ01330010 Συλ¬ 
λογική Απόφαση έργου «Δαπάνες Τεχνικής Στήριξης της 
ΓΓΕΤ για την υποστήριξη της υλοποίησης του ΕΠΑΝ» του 
ΠΔΕ της ΓΓΕΤ/ΥΠΑΝ. 

14. Την υπ’ αριθμ. 13697/22.10.2003 απόφαση σύστα¬ 
σης επιτροπής αξιολόγησης προτάσεων του έργου «Γρα¬ 
φεία Διαμεσολάβησης σε ΑΕΙ, ΤΕΙ και Ερευνητικά Κέ¬ 
ντρα» στο πλαίσιο του Επιχειρησιακού Προγράμματος 
«Ανταγωνιστικότητα» (ΕΠΑΝ) του Γ ΚΠΣ, όπως αυτή δη- 
μοσιεύθηκε στο ΦΕΚ1601 /Β730.10.2003. 

15. Την υπ’ αριθμ. 11773/ΕΦΑ2341/8.10.2004 απόφαση 
συγκρότησης επιτροπής για την αξιολόγηση των προτά¬ 
σεων οι οποίες υποβλήθηκαν στο πλαίσιο της επαναπρο- 
κήρυξης (2004) «Γραφεία διαμεσολάβησης στα ΑΕΙ, ΤΕΙ 
και Ερευνητικά Κέντρα» και τις υπ’ αριθμ. 13044/ΕΦΑ 
2633/3.11.2004 και 14915/ΕΦΑ/2963/1.12.2004 τροπο¬ 
ποιήσεις της. 

16. Την υπ’ αριθμ. 15773/ΕΦΑ3126/13.12.2004 απόφα¬ 
ση του Υπουργού Ανάπτυξης (ΦΕΚ 1904/Β723.12.2004) 
σχετικά με τον καθορισμό ύψους αποζημίωσης ανά συ¬ 
νεδρίαση των μελών της επιτροπής αξιολόγησης προ¬ 
τάσεων οι οποίες υποβλήθηκαν στο πλαίσιο της επα- 
ναπροκήρυξης (2004) της πράξης (έργου) «Γραφεία δια- 
μεσολάβησης στα ΑΕΙ, ΤΕΙ και Ερευνητικά Κέντρα» 
(ΕΠΑΝ/ΜΕΤΡΟ 4.2). 

17. Την ανάγκη αξιολόγησης των προτάσεων οι οποίες 
υποβλήθηκαν στο πλαίσιο της πράξης «Γραφεία Διαμε- 
σολάβησης στα ΑΕΙ, ΤΕΙ και Ερευνητικά Κέντρα», με βάση 
τη διαδικασία των παραγράφων (6) της «ΠΡΟΚΗΡΥΞΗΣ» 
και (VII) του «ΟΔΗΓΟΥ ΕΦΑΡΜΟΓΗΣ». 

18. Την ανάγκη να ορισθεί στην απόφαση σύστασης 
της επιτροπής αξιολόγησης προτάσεων του έργου ο 
μέγιστος αριθμός των εισηγητών που είναι δυνατόν να 
χρειαστούν κατά τη διαδικασία αξιολόγησης των προ¬ 
τάσεων και να επαναδιατυπωθεί με μεγαλύτερη σαφήνεια 
ο ρόλος του κάθε μέλους και ο τρόπος λειτουργίας της 
Επιτροπής, αποφασίζουμε: 

Τροποποιούμε την υπ’ αριθμ. 13697/22.10.2003 απόφα¬ 
ση σύστασης επιτροπής αξιολόγησης προτάσεωντου έρ¬ 
γου «Γραφεία Διαμεσολάβησης σε ΑΕΙ, ΤΕΙ και Ερευνητι¬ 
κά Κέντρα» στο πλαίσιο του Επιχειρησιακού Προγράμμα¬ 
τος «Ανταγωνιστικότητα» (ΕΠΑΝ) του Γ ΚΠΣ, όπως αυτή 
δημοσιεύτηκε στο ΦΕΚ 1601/Β730.10.2003, η οποία δια¬ 
μορφώνεται ως εξής: 

1. Συνιστάται στη Γενική Γραμματεία Έρευνας και Τε¬ 
χνολογίας Επιτροπή αξιολόγησης των προτάσεων, που 
υποβάλλονται στο πλαίσιο του έργου «Γραφεία Διαμεσο- 
λάβησης σε ΑΕΙ, ΤΕΙ και Ερευνητικά Κέντρα» του ΕΠΑΝ. 

2. Η Επιτροπή απαρτίζεται από τους εξής: 

2.1. Πέντε (5) μέλη ως κριτές, με δικαίωμα ψήφου, οι 
οποίοι προέρχονται από το διδακτικό προσωπικό των ΑΕΙ, 
ΤΕΙ, ή είναι ερευνητές των ερευνητικών και τεχνολογικών 
φορέων ή στελέχη του ευρύτερου επιχειρηματικού το¬ 
μέα, από το εσωτερικό ή το εξωτερικό. Το σύνολο των 

παραπάνω μελών αξιολογεί τις προτάσεις και τις βαθμο¬ 
λογεί σύμφωνα με τα κριτήρια που περιγράφονται στον 
Οδηγό Εφαρμογής του Προγράμματος λαμβάνοντας 
υπόψη και τις εισηγήσεις των εισηγητών. 

2.2. Ένα (1) άτομο που υπηρετεί στη ΓΓΕΤ με οποιοδή- 
ποτε καθεστώς απασχόλησης το οποίο αναλαμβάνει τον 
συντονισμό της Επιτροπής, χωρίς δικαίωμα ψήφου, υπο- 
βοηθούμενο από έναν (1) έως (2) γραμματείς που υπηρε¬ 
τούν επίσης στη ΓΓΕΤ με οποιοδήποτε καθεστώς απα¬ 
σχόλησης. 

2.3. Έως δέκα (10) άτομα (εισηγητές) που υπηρετούν 
στη ΓΓΕΤ με οποιοδήποτε καθεστώς απασχόλησης οι 
οποίοι παρουσιάζουν στους κριτές τεκμηριωμένη εισήγη¬ 
ση για την αρτιότητα των προτάσεων, χωρίς δικαίωμα ψή¬ 
φου. Ο ακριβής αριθμός των εισηγητών εξαρτάται από 
τον αριθμό των αξιολογούμενων προτάσεων. 

2.4. Ένα (1) άτομο (συντονιστής αξιολόγησης προ¬ 
γράμματος), χωρίς δικαίωμα ψήφου, ο οποίος έχει την 
ευθύνη αξιολόγησης όλων των προτάσεων που υποβάλ¬ 
λονται στη ΓΓΕΤ (καταγραφή προτάσεων, χρέωση σε ει¬ 
σηγητές, ενημέρωση των κριτών, οργάνωση της διαδι¬ 
κασίας αξιολόγησης, ενημέρωση των ενδιαφερομένων 
κλπ.) και ένα (1) έως δύο (2) άτομα (γραμματείς αξιολό¬ 
γησης), που καλύπτουν την γραμματειακή υποστήριξη 
εργασιών του συντονιστή αξιολόγησης προγράμματος. 
Οι ανωτέρω είναι υπηρετούντες στη ΓΓΕΤ με οποιοδήπο- 
τε καθεστώς απασχόλησης. 

3. Οι αμοιβές όλων των παραπάνω μελών των Επιτρο¬ 
πών, τα έξοδα μετακίνησης των και διαμονής των θα βα¬ 
ρύνουν τις πιστώσεις του έργου ΣΑΕ 013/3, Κ.Α. 2003 
ΣΕΟ 1330010 του Π.Δ.Ε. της Γ.Γ.Ε.Τ/Υπ. Ανάπτυξης. Τα 
απαιτούμενα δικαιολογητικά πληρωμής είναι τα προ- 
βλεπόμενα από τις διατάξεις του Π.Δ. 4/2002 και την 
60630/ΕΥΣ5671/16.9.2003 εγκύκλιο του ΥΠΟΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. 43911 (4) 

Αύξηση ύψους επιχορήγησης στον ΚΑΕ 2214, Φ. 29/110. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του Ν. 1558/1985 Κυβέρνηση και Κυβερνητικά «Όρ¬ 
γανα». 

β) Του Ν. 402/1988 «Οργανισμός Υπουργείου Γεωρ¬ 
γίας». 

γ) Του Ν. 2362/1995 «Περί Δημ. Λογιστικού Ελέγχου 
Δαπ. Κράτους και άλλες διατάξεις». 

δ) Το άρθρο 5 του Ν. 1790/1988 «Οργάνωση και Λει¬ 
τουργία Οργανισμού Ελληνικών Γεωργικών Ασφαλίσεων 
και άλλες διατάξεις», όπως τροποποιήθηκε με το άρθρ. 6 
του Ν. 2945/2001 «Εθνικό σύστημα προστασίας της 
αγροτικής δραστηριότητας και άλλες ρυθμίσεις θεμάτων 
αρμοδιότητας του Υπ. Γεωργίας». 

2. Την υπ’ αριθμ. 14650/Δ10Ε-85/17.3.2004 (ΦΕΚ 519/ 
Β'/2004) κοινή υπουργική απόφαση του Πρωθυπουργού 


και Υπ. Οικονομίας και Οικονομικών «Καθορισμός αρμο- 
διοτήτωντων Υφυπουργών Οικονομίας και Οικονομικών». 

3. Το γεγονός ότι για την επιχορήγηση του ΕΛΓΑ στον 
προϋπ/σμό εξόδων Υπ. Αγροτικής Ανάπτυξης και Τροφί¬ 
μων Φ. 29/110, ΚΑΕ 2214 οικον. έτους 2005 έχει εγγράφει 
πίστωση που ανέρχεται στο ποσό των 55.000.000,00 ΕΨ- 
ΗΟ. 

4. Την υπ’ αριθμ. 2/2245/1.2.2005 απόφαση του Υπ. Οι¬ 
κονομίας και Οικονομικών με την οποία αυξήθηκε η 
επιχ/ση στον ΕΛΓΑ κατά 391.375,00 €, για την μισθοδοσία 
(18) Γεωπόνων και (23) Τεχνολόγων Γεωπονίας που κά¬ 
νουν την πρακτική τους για (1) έτος, αποφασίζουμε: 

Αυξάνουμε το ύψος της επιχορήγησης στον Οργανισμό 
Ελληνικών Γεωργικών Ασφαλίσεων (ΕΛΓΑ) για το οικον. 
έτος 2005, κατά 391.375,00 € ήτοι από 55.000.000,00 € 
σε 55.391.375,00 € σε βάρος της πίστωσης του Προϋπ/ 
σμού Εξόδων του Υπ. Αγροτικής Ανάπτυξης και Τρο¬ 
φίμων, Φ. 29/110, Κ.Α. 2214 «Επιχορήγηση στον ΕΛΓΑ» 
για την κάλυψη μισθοδοσίας (18) Γεωπόνων και (23) Τε¬ 
χνολόγων Γεωπονίας που κάνουν την πρακτικής τους για 
ένα (1) έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓ. ΜΠΑΣΙΑΚΟΣ 

-♦- 

Αριθμ. Οικ. 5782 (5) 

Έγκριση επιχειρήσεων μεταποίησης βιομηχανικής τομά¬ 
τας περιόδου 2005/2006. Τροποποίηση της υπ’ αριθμ. 
241352/10.2.2005 απόφασης Υπ. Αγροτικής Ανά¬ 
πτυξης και Τ ροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρ. 22 παρ. 3 του Ν. 992/1979 
«Περί οργανώσεως των Διοικητικών Υπηρεσιών για την 
εφαρμογή της Συνθήκης Προσχώρησης της Ελλάδος 
στις ΕΚκ.λπ.». 

2. Τις διατάξεις των Καν (ΕΚ) 2201/1996, 2699/2000 και 
1535/2003, όπως ισχύουν. 

3. Την υπ’ αριθμ. 252431/11.5.2004 κοινή υπουργική 
απόφαση «Παραγωγή και διάθεση βιομηχανικής τομάτας 
περιόδου 2004/2005 και εφεξής» (ΦΕΚ 757/Β721.5.2004), 
όπως τροποποιήθηκε και ισχύει. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

Εγκρίνουμε την Ο.Π. Λαχανόκηπος να λειτουργήσει 
σαν μεταποιητής βιομηχανικής τομάτας στις εγκαταστά¬ 
σεις της ΠΡΟΝΤΑΚΤΑ Α.Ε., που μισθώθηκαν από την εν 
λόγω Ο. Π. για την εμπορική περίοδο 2005/2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2005 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 

Αριθμ. 264792 (6) 

Τροποποίηση της υπ’ αριθμ. 242520/11.1.2005 απόφα¬ 
σης «Καθορισμός διαδικασίας ελέγχων των ενστάσε¬ 
ων για τον προσδιορισμό των αποδεκτών προς ενίσχυ¬ 
ση ποσοτήτων ελαιολάδου και επιτραπέζιων ελιών, 
ελαιοκομικής περιόδου 2003/2004» (Β' 45). 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α' 280). 

β) Του άρθρου Ιπαρ. 1,2και3τουΝ. 1338/1983 «Εφαρ¬ 
μογή του Κοινοτικού Δικαίου» (Α' 34), όπως τροποποιή¬ 
θηκε από το άρθρο 6 του Ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο Κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΥΡΑΤΟΜ»(Α' 70) 
και το άρθρο 65 του Ν. 1892/1990 «Για τον εκσυγχρονισμό 
και την ανάπτυξη και άλλες διατάξεις» (Α' 101). 

γ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154) και τροπο¬ 
ποιήθηκε με την παρ. 2 ατού άρθρου 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

δ) Των άρθρων 13 μέχρι και 29 του Ν. 2637/1998 «Σύ¬ 
σταση Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων» (Α' 200) 
όπως τροποποιήθηκαν και συμπληρώθηκαν με το άρθρο 
4του Ν.2732/1999 (Α' 154). 

ε) Του άρθρου 28 του Ν. 2520/1997 όπως τροποποιή¬ 
θηκε και ισχύει. 

στ) Του Καν (Ε.Κ.) 1663/1995 της Επιτροπής για την θέ¬ 
σπιση λεπτομερειών εφαρμογής του Καν (Ε.Κ.) 729/1970 
του Συ μβουλίου όσον αφορά την διαδικασία για την εκκα¬ 
θάριση των λογαριασμών του Ε.Γ.Τ.Π.Ε. - Τμήμα Εγγυή¬ 
σεων (Ε 158). 

ζ) Των Καν(ΕΟΚ) του Συμβουλίου 136/1966,2261/1984, 
2262/1984 και του Καν(ΕΚ) της Επιτροπής 2366/1998 
όπως αυτοί ισχύουν. 

η) Του άρθρου 8 του Καν(ΕΚ) 1258/1999 «Περί χρημα- 
τοδοτήσεως της κοινής γεωργικής πολιτικής». 

θ) Της υπ’ αριθμ. Υ132/11.10.2004 απόφασηςτου Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(Β' 1533). 

ι) Του κανονισμού περί οργανωτικής διάρθρωσης και 
λειτουργίας των υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (ΟΠΕΚΕΠΕ-Ν.Π.Ι.Δ.) (Β' 1104). 


ια) Της υπ’ αριθμ. 371380/2001 απόφασηςτου Υπουρ¬ 
γού Γεωργίας «περί καταργήσεως της ΓΕ.ΔΙ.ΔΑ.ΓΕ.Π.» 
(Β' 1102). 

ιβ) Της υπ’ αριθμ. 379286/2001 απόφασης του Υπουρ¬ 
γού Γεωργίας «Έγκριση του ΟΠΕΚΕΠΕ ως Οργανισμού 
Πληρωμών» (Β' 1102) 

ιγ) Της υπ’ αριθμ. 50637/2000 απόφασηςτων υπουργών 
Εσωτερικών Δημόσιας Διοίκησης Αποκέντρωσης - Γεωρ¬ 
γίας «Έγκριση κανονισμού οργανωτικής Διάρθρωσης και 
Λειτουργίας των υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (Ο.Π.Ε.Κ.Ε.Π.Ε.)» (Β' 1104). 

ιδ) Της υπ’ αριθμ. 389578/2000 απόφασης των Υπουρ¬ 
γών Οικονομικών - Γεωργίας «Έγκριση κανονισμού διαδι¬ 
κασίας πληρωμών του Ο.Π.Ε.Κ.Ε.Π.Ε. - Ν.Π.Ι.Δ. των ενι- 
σχύσεωνπου βαρύνουντον Ειδικό Λογαριασμό Εγγυήσε¬ 
ων Γεωργικών Προϊόντων (ΕΛΕΓΕΠ)» (Β' 1470). 

ιε) Της υπ’ αριθμ. 227200/15.2.2002 απόφασης του 
Υπουργού Γεωργίας «Αρμοδιότητες των Δ/νσεων του 
Υπουργείου Γεωργίας μετά την κατάργηση της ΓΕΔΙΔΑ- 
ΓΕΠ.» (Β'215). 

ιστ) Της υπ’ αριθμ. 295530/5.10.2004 απόφασης των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών και Αγροτικής Ανά¬ 
πτυξης και Τροφίμων «Συμπληρωματικά μέτρα για την 
εφαρμογή του κοινοτικού καθεστώτος ενίσχυσης στην 
παραγωγή ελαιολάδου» (Β' 1511)». 

ιζ) Της υπ’ αριθμ. 96832/27.10.2004 Εγκυκλίου του 
ΟΠΕΚΕΠΕ περί λεπτομερειών εφαρμογής του καθεστώ¬ 
τος ενίσχυσης στη παραγωγή ελαιολάδου για την ελαιο¬ 
κομική περίοδο 2003/2004 και 2004/2005. 

ιη) Της υπ’ αριθμ. 302158/11.10.2004 απόφασης του 
Υπουργού Αγροτικής Ανάπτυξης και Τροφίμων περί κα¬ 
θορισμού αποδόσεωντων Ομοιογενών Ελαιοκομικών Ζω¬ 
νών (ΟΕΖ) και των κριτηρίων για τον προσδιορισμό των 
αποδεκτών προς ενίσχυση ποσοτήτων ελαιολάδου, πε¬ 
ριόδου 2003/2004. 

ιθ) Της υπ’ αριθμ. 242520/11.1.2005 απόφασης «Καθο¬ 
ρισμός διαδικασίας ελέγχων των ενστάσεων για τον 
προσδιορισμό των αποδεκτών προς ενίσχυση ποσοτήτων 
ελαιολάδου και επιτραπέζιων ελιών, ελαιοκομικής περιό¬ 
δου 2003/2004» (Β' 45), όπως ισχύει. 

2. Το γεγονός ότι πρέπει να ληφθούν υπόψη οι ιδιαιτε¬ 
ρότητες ως προς το καθεστώς των μισιακών και της διά¬ 
θεσης ελαιολάδου έναντι εργατικών για την συλλογή του 
ελαιοκάρπου. 

3. Την υπ’ αριθμ. 19251/4.3.2005 (με αριθμό εισερχομέ¬ 
νου πρωτ. 261434/4.3.2005 στο Υπουργείο Αγροτικής 
Ανάπτυξης και Τροφίμων) εισήγηση του ΟΠΕΚΕΠΕ και 
την υπ’ αριθμ. 19251/11.3.2005 ορθή επανάληψή της (με 
αριθμό εισερχομένου πρωτ. 265343/17.3.2005 στο 
Υπουργείο Αγροτικής Ανάπτυξης και Τροφίμων). 

4. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Η υπ’ αριθμ. 242520/11.1.2005 απόφαση του Υπουργού 
Αγροτικής Ανάπτυξης και Τροφίμων περί καθορισμού 
διαδικασίας ελέγχων των ενστάσεων για τον προσδιορι¬ 
σμό των αποδεκτών προς ενίσχυση ποσοτήτων ελαιολά- 
δου και επιτραπέζιων ελιών, ελαιοκομικής περιόδου 
2003-2004», όπως ισχύει, τροποποιείται ως ακολούθως: 

- Στο άρθρο 5, κεφάλαιο Α', η δεύτερη παράγραφος 
αντικαθίσταται με το ακόλουθο κείμενο: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


« Ο έλεγχος γιατον καθορισμό των αποδεκτών προς ενί¬ 
σχυση ποσοτήτων ελαιολάδου λαμβάνει υπόψη ποσότη¬ 
τες : 

- πλήρως αιτιολογημένες (τιμολόγια, δελτία αποστο¬ 
λής, ιδιωτικά συμφωνητικά κ.λπ.), εξαιρουμένων των πε¬ 
ριπτώσεων εικονικών τιμολογίων. 

Περιπτώσεις διάθεσης ελαιολάδου σε ιδιώτες και για 
ποσότητες άνω των 200 κιλών με την έκδοση δελτίων απο¬ 
στολής από τους ελαιοπαραγωγούς, λαμβάνονται υπόψη 
κατά τον έλεγχο. Τίθεται επίσης υπό την κρίση της επι¬ 
τροπής η απόδειξη της ανάληψης του ελαιολάδου με την 
διενέργεια δειγματοληπτικών ελέγχων στους παραλή¬ 
πτες. 

- δωρεάν διάθεσης μέχρι 20% της παραχθείσας ποσό¬ 
τητας (δελτία αποστολής) 

- εργατικών μέχρι 30% της παραχθείσας ποσότητας 
(ιδιωτικά συμφωνητικά) 

- ενοικίου (μισιακά) μέχρι 50% της παραχθείσας ποσό¬ 
τητας (ιδιωτικά συμφωνητικά) 

- εκθλιπτικού δικαιώματος εγκεκριμένου ελαιοτριβείου 

- αυτοκατανάλωσης μέχρι 200 κιλά, σε περίπτωση που 
δεν αναφέρεται 

- αποθεμάτων λήξης της περιόδου 2003 - 2004». 

Κατά τα λοιπά ισχύει η υπ’ αριθμ. 242520/11.1.2005 

απόφαση. 

Η παρούσα ισχύει από την υπογραφή της και να δημο- 
σιευθεί στην Εφημερίδα της Κυβερνήσεως. 

Αθήνα, 8 Απριλίου 2005 

Ο ΥΦΥΠΟΥΡΓΟΣ 

ΑΛ. ΚΟΝΤΟΣ 
-♦- 

Αριθμ. 264793 (7) 

Τροποποίηση-συμπλήρωσητης απόφασης περί προϋπο¬ 
θέσεων, διαδικασίας, δικαιολογητικών και τρόπου 
πληρωμήςτων οικονομικών ενισχύσεωνπου χορηγού¬ 
νται στις προαναγνωρισμένες ομάδες παραγωγών με 
βάση το άρθρο 14 του Καν. (ΕΚ) 2200/1996 του Συμ¬ 
βουλίου και του Καν. (ΕΚ) 1943/2003 της Επιτροπής 
όπως τροποποιήθηκε από τον Καν. (ΕΚ) 2113/2004 της 
Επιτροπής. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22 παρ. 3 του Ν. 992/1972 
περί «Οργάνωσης των Διοικητικών Υπηρεσιών για την 
εφαρμογή της Συνθήκης Προσχώρησης της Ελλάδας 
στις Ε.Κ. κ.λπ.» (Α' 280). 

2. Τις διατάξεις του άρθρου 1 παρ. 1,2 και 3 του Ν. 1338/ 
1983 (Α' 340) όπως τροποποιήθηκε με το άρθρο 6 του 
Ν. 1440/1984 (Α'70) και του άρθρου 65 του Ν. 1892/1990 
(Α' 101). 

3. Την υπ’ αριθμ. 394555/23.10.2000 κοινή υπουργική 
απόφαση «Ανάθεση άσκησης αρμοδιοτήτων του Οργα¬ 
νισμού Πληρωμών και ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.) στις 
Ν.Α.» (Β' 1324). 

4. Τιςδιατάξειςτουάρθρου29του Ν. 1558/1985 (Α' 137) 
όπως αυτό τροποποιήθηκε με το άρθρο 27 του Ν. 2081/ 
1992 (154) και αντικαταστάθηκε με την παρ. 2α του άρ¬ 
θρου 1 του Ν. 2469/1997 (Α' 38). 

5. Το Π.Δ. 202/23.9.2004 «Διορισμός Υπουργού Αγροτι¬ 
κής Ανάπτυξης και Τροφίμων. 


6. Την υπ’ αριθμ. Υ132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων (Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλ. Κοντό). 

7. Την υπ’ αριθμ. 227200/15.2.2002 (Β' 215) απόφαση 
του Υπουργού Γεωργίας για αρμοδιότητες των Δ/νσεων 
του Υπουργείου Γεωργίας μετά την κατάργηση της ΓΕ- 
ΔΙΔΑΓΕΠ», με την οποία μεταβιβάζεται η αρμοδιότητα 
έκδοσης αποφάσεωντηςτέως ΓΕΔΙΔΑΓΕΠ στις καθ’ ύλην 
αρμόδιες Δ/νσεις του Υπουργείου Γεωργίας. 

8. Τον Καν. (ΕΚ) 2200/1996 του Συμβουλίου σχετικά με 
την Κοινή Οργάνωση Αγορών στον τομέα των οπωροκη- 
πευτικών. 

9. Τον Καν. (Ε.Κ) 1432/2003 της Επιτροπής σχετικά με 
τους λεπτομερείς κανόνες εφαρμογής του Καν. (ΕΚ) υπ’ 
αριθμ. 2200/1996 του Συμβουλίου όσον αφορά την ανα¬ 
γνώριση των οργανώσεων παραγωγών και την προανα- 
γνώριση των ομάδων παραγωγών. 

10. Τον Καν. (Ε.Κ) 1943/2003 της Επιτροπής σχετικά με 
τις λεπτομέρειες εφαρμογής του Καν. (ΕΚ) υπ’ αριθμ. 
2200/1996 του Συμβουλίου, όσον αφορά τις ενισχύσεις 
στις προαναγνωρισμένες Ομάδες Παραγωγών, όπως 
τροποποιήθηκε με τον Καν.(ΕΚ) υπ’ αριθμ. 2113/2004 
(1-366/11.12.2004). 

11. Την υπ’ αριθμ. 242523/12.1.2005 κοινή υπουργική 
απόφαση περί «Καθορισμού λεπτομερών κανόνων 
όσον αφορά τις ενισχύσεις στις προαναγνωρισμένες 
ομάδες παραγωγών». 

12. Την υπ’ αριθμ. 216814/23.1.2004 κοινή υπουργική 
απόφαση περί «Συμπληρωματικών Μέτρων για την εφαρ¬ 
μογή του Καν (ΕΚ) 1432/2003 σχετικά με την αναγνώριση 
και την προαναγνώριση Οργανώσεων Παραγωγών, και 
του Καν (ΕΚ) 1433/2003 σχετικά μετά Επιχειρησιακά Προ¬ 
γράμματα και Ταμεία και την χρηματοδοτική ενίσχυση». 

13. Την ανάγκη καθορισμού των προϋποθέσεων, τη δια¬ 
δικασία υποβολής των δικαιολογητικών για τη χορήγηση 
της χρηματοδότησης καθώς και τον τρόπο επιβολής των 
κυρώσεων. 

14. Την υπ’ αριθμ. 3986/14.1.2005 εισήγηση του Ο.Π.Ε. 
Κ.Ε.Π.Ε. για την έκδοση απόφασης για τον καθορισμό δι- 
καιολογητικών και διαδικασιών χορήγησης ενίσχυσης 
στις προαναγνωρισμένες ομάδες παραγώγων. 

15. Την υπ’ αριθμ. 257495/18.2.2005 απόφαση περί 
«προϋποθέσεις, διαδικασία, δικαιολογητικά και τρόπος 
πληρωμήςτων οικονομικών ενισχύσεων που χορηγούνται 
στις προαναγνωρισμένες ομάδες παραγωγών με βάση το 
άρθρο 14 του Καν. (ΕΚ) 2200/1996 του Συμβουλίου και 
του Καν. (ΕΚ) 1943/2003 της Επιτροπής όπως τροποποι¬ 
ήθηκε από τον Καν. (ΕΚ) 2113/2004 της Επιτροπής», απο¬ 
φασίζουμε: 

Τροποποιούμε και συμπληρώνουμε την υπ’ αριθμ. 
257495/18.2.2005 απόφαση στο σημείο Γ, «Τρόπος πλη¬ 
ρωμής», 

Γ. «Τρόπος πληρωμής» 

Τα εδάφια 2 και 3 αντικαθίστανται από ένα ενιαίο εδά¬ 
φιο 2 με την ακόλουθη διατύπωση: 

«Κάθε ομάδα θα πρέπει να υποβάλει μία και μόνο αίτη¬ 
ση για τη χορήγηση των ενισχύσεων που προβλέπονται 
στα άρθρα 3 και 4 του Καν(ΕΚ) 1943/2003 μέσα σε τρεις 
μήνες από το τέλος κάθε ετήσιας ή εξαμηνιαίας περιόδου 
για την εφαρμογή του σχεδίου αναγνώρισης». 

Κατά τα λοιπά, ισχύει η υπ’ αριθμ. 257495/18.2.2005 
απόφαση. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2005 

Ο ΥΦΥΠΟΥΡΓΟΣ 

ΑΛ. ΚΟΝΤΟΣ 
-♦- 

Αριθμ. 14840 (8) 

Συγκρότηση Οργανωτικής Επιτροπής (Ν.Π.Ι.Δ.) για την 
XVII Ευρωπαϊκή Συνδιάσκεψη Αθλητισμού, που θα διε- 
ξαχθεί στην Αθήνα από 24-27 Σεπτεμβρίου 2005. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α. Ν. 397/1968 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/1985 «Κυβέρνηση και Κυβερνητικά Όρ¬ 
γανα» όπως ισχύει. 

γ) Του Π.Δ. 77/1985 «Οργανισμός της Γ.Γ.Α.». 

δ) Του Ν.2725/1999 (ΦΕΚ 121 /Α717.6.1999) «Ερασιτε¬ 
χνικός, και Επαγγελματικός Αθλητισμός και άλλες διατά¬ 
ξεις άρθρο 53 παρ. 1,2, 3, 4 και άρθρο 77 παρ. 8 Ν. 3057/ 
2002 «Τροποποίηση και συμπλήρωση του Ν. 2725/1999, 
ρύθμιση θεμάτων Υπουργείου Πολιτισμού και άλλες δια¬ 
τάξεις» (ΦΕΚ 239/Α710.10.2002). 

2. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού περί «ανάθεση άσκη¬ 
σης αρμοδιοτήτων στην Αναπληρωτή Υπουργό Πολιτι¬ 
σμού Φάνη Πάλλη- Πετραλιά και στους Υφυπουργούς Γε- 
ώργιο Ορφανό και Πέτρο Τατούλη» (ΦΕΚ 527/Β724.3. 
2004 και όπως διορθώθηκε με το ΦΕΚ 558/Β72.4.2004), 
αποφασίζουμε: 

Συγκροτούμε, «ΟΡΓΑΝΩΤΙΚΗ ΕΠΙΤΡΟΠΗ (Ν.Π.Ι.Δ.) για 
την XVII ΕΥΡΩΠΑΪΚΗ ΣΥΝΔΙΑΣΚΕΨΗ ΑΘΛΗΤΙΣΜΟΥ, που 
θα διεξαχθεί στην Αθήνα από 24 - 27 Σεπτεμβρίου 2005», 
η οποία θα αποτελείται από τους παρακάτω: 

1. ΚΟΥΤΛΙΑΝΟ ΑΓΓΕΛΟ, Δ/ντή Αγωνιστικού Αθλητι¬ 
σμού της Γ.Γ.Α., ως Πρόεδρο. 

2. ΜΑΝΟΥ-ΕΥΣΤΑΘΙΟΥ ΑΛΕΞΑΝΔΡΑ, Δ/ντρια Εποπτεί- 
ας, Κατασκευών και Συντήρησης Αθλητικών Εργων της 
Γ.Γ.Α., ως Αντιπρόεδρο. 

3. ΠΑΠΑΡΟΥΠΑ ΚΑΛΛΙΟΠΗ, Δ/ντρια Διεύθυνσης Διοι¬ 
κητικού της Γ.Γ.Α., ως Μέλος. 

4. ΤΣΩΛΗ ΙΩΑΝΝΗ, Δ/ντή Οικονομικού της Γ.Γ.Α., ως 
Μέλος 

5. ΡΑΜΠΟΤΑ ΓΕΩΡΓΙΟ, Γραφείο Υφυπουργού Πολιτι¬ 
σμού, ως Μέλος. 

6. ΜΠΟΥΚΗ ΓΕΩΡΓΙΟ, Προϊστάμενο Τμήματος Δ/σης 
Προσωπικού της Γ.Γ.Α., ως Μέλος. 

7. ΜΑΛΛΑΤΟ ΑΝΔΡΕΑ, Προϊστάμενο Τμήματος Ποδο¬ 
σφαίρου της Γ.Γ.Α., ως Μέλος. 

Γραμματείς της ανωτέρω Οργανωτικής Επιτροπής ορί¬ 
ζονται: η ΝΕΔΕΛΚΟΥ ΚΑΛΛΙΟΠΗ, Προϊσταμένη Γρ. Διε¬ 
θνών Σχέσεων και Διεθνών Οργανισμών της Γ.Γ.Α. και η 
ΚΟΝΣΟΥΛΑ ΜΑΡΙΑ, υπάλληλος της Γ.Γ.Α., Οικονομικός 
Υπόλογος, ορίζεται, ο ΑΥΓΕΡΟΠΟΥΛΟΣ ΚΡΙΤΩΝ, μόνι¬ 
μος υπάλληλος της Γ.Γ.Α. 

Έργο της ανωτέρω Οργανωτικής Επιτροπής είναι η 
προετοιμασία, η οργάνωση και διεξαγωγή της XVII ΕΥΡΩ¬ 
ΠΑΪΚΗΣ ΣΥΝΔΙΑΣΚΕΨΗΣ ΑΘΛΗΤΙΣΜΟΥ, καθώς και η κα¬ 
τάρτιση και υποβολή του προϋπολογισμού της Διάσκε¬ 
ψης για την έκδοση της προβλεπόμενης από τις διατάξεις 


της παρ. 3 του άρθρου 53 του Ν.2725/1999 υπουργικής 
απόφασης. 

Ο Πρόεδρος, η Αντιπρόεδρος και τα Μέλη της Οργα¬ 
νωτικής Επιτροπής δεν δικαιούνται αποζημίωσης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ. 14838 (9) 

Διάλυση Οργανωτικής Επιτροπής (Ν.Π.Ι.Δ.) σύμφωνα με 
το Ν. 2725/1999, άρθρο 53 § 2, Παγκόσμιου Πρωτα¬ 
θλήματος Τεχνικής Κολύμβησης 2002. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. α) Του Α.Ν. 397/1968 «περί επανασυστάσεως της Γε¬ 
νικής Γ ραμματείας Αθλητισμού και των αρμοδιοτήτων 
αυτής». 

β) Του Ν. 1558/1985 (ΦΕΚ 137/Α') «Κυβέρνηση και Κυ¬ 
βερνητικά Όργανα», 

γ) Του Π.Δ. 77/1985 «Οργανισμός της Γενικής Γραμμα¬ 
τείας Αθλητισμού», 

δ) Του Ν. 2725/1999 «Ερασιτεχνικός και επαγγελματι¬ 
κός αθλητισμός», άρθρο 53 παρ. 4. 

ε) Του Ν. 3057/2002 «Τροποποίηση και συμπλήρωση 
του Ν. 2725/1999, ρύθμιση θεμάτων Υπουργείου Πολιτι¬ 
σμού και άλλες διατάξεις». 

στ) Του Ν. 3207/2003 «Ρύθμιση θεμάτων Ολυμπιακής 
Προετοιμασίας και άλλες διατάξεις». 

2. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού περί «ανάθεση άσκη¬ 
σης αρμοδιοτήτων στην Αναπληρωτή Υπουργό Πολιτι¬ 
σμού Φάνη Πάλλη-Πετραλιά και στους Υφυπουργούς Γε¬ 
ώργιο Ορφανό και Πέτρο Τατούλη» (ΦΕΚ 527/Β724.3.2004) 
και όπως διορθώθηκε με το (ΦΕΚ 558/Β72.4.2004). 

3. Την υπ’ αριθμ. 22860/22.8.2002 (ΦΕΚ 1130/Β/29.8. 
2002) υπουργική απόφαση περί «Συγκρότηση ΟΡΓΑΝΩ¬ 
ΤΙΚΗΣ ΕΠΙΤΡΟΠΗΣ (Ν.Π.Ι.Δ.) σύμφωνα με το Ν. 
2725/1999, άρθρο 53 παρ. 2, ΠΑΓΚΟΣΜΙΟΥ ΠΡΩΤΑΘΛΗ¬ 
ΜΑΤΟΣ ΤΕΧΝΙΚΗΣ ΚΟΛΥΜΒΗΣΗΣ 2002» 

4. Το από 1.4.2005 έγγραφο της ΟΡΓΑΝΩΤΙΚΗΣ ΕΠΙ¬ 
ΤΡΟΠΗΣ (Ν.Π.Ι.Δ.) ΠΑΓΚΟΣΜΙΟΥ ΠΡΩΤΑΘΛΗΜΑΤΟΣ 
ΤΕΧΝΙΚΗΣ ΚΟΛΥΜΒΗΣΗΣ 2002, περί διάλυσης της ανω¬ 
τέρω Επιτροπής, αποφασίζουμε: 

Τηνδιάλυσητης «ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.Ι.Δ.), 
σύμφωνα με το Ν. 2725/1999, άρθρο 53 παρ. 2, ΠΑ¬ 
ΓΚΟΣΜΙΟΥ ΠΡΩΤΑΘΛΗΜΑΤΟΣ ΤΕΧΝΙΚΗΣ ΚΟΛΥΜΒΗ¬ 
ΣΗΣ 2002», που συγκροτήθηκε σύμφωνα με την υπ’ 
αριθμ. 22860/22.8.2002 (ΦΕΚ 1130/Β729.8.2002) υπουρ¬ 
γική απόφαση καιδιεξήχθη στην Πάτρα, από 7-15.9.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 




6926 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙπίΙρ: νννννν.θί.ρτ - β-ητοί I : ννθβιτΐ33ΐθΓ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θογο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβιηεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ουτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θογο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙβΓηθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























